
Nr. ......................din......................

Avizat Serviciul juridic
        

Prin raport de avizare nr...........................          

RAPORT DE SPECIALITATE

privind  aprobarea indicatorilor tehnico-economici și a devizului general pentru obiectivul de investiții ,,Reabilitare Stadion Angelescu ’’

Activitatea sportiv-recreativă constituie o necesitate care condiţionează randamentul sporit solicitat cetăţeanului indiferent de vârstă şi profesie. Prin rolul atribuit de societate, activităţile sportive recreative depăşesc dimensiunile unor activităţi de agrement, avand rolul de promotor al starii de sanatate si al programului de pregătire şi formare a cetăţeanului pentru muncă şi viaţă socială.

In acest sens, Reabilitarea Stadionului Angelescu este oportuna si necesară. Amplasamentul studiat pentru realizarea investiției se afla în intravilanul municipiului Drobeta Turnu Severin, strada Șincai nr. 26. A. 

Imobilul din strada Șincai nr. 26 A, aparține domeniului public al UAT Municipiul Drobeta Turnu Severin, este identificat prin CF 51483 si are o suprafață totală a terenului de 23.140 mp. Pe acest teren se află  tribuna  si constructiile anexe - grupuri sanitare si stâlpi de nocturnă. 

Lucrarile de interventie propuse pentru  Stadionul Angelescu din Municipiul Drobeta Turnu Severin, Judetul Mehedinti vor fi urmatoarele:

1. Cladirea existenta se va demola si se propune o constructie cu 294 de locuri pe gradene dintre care 18 locuri pentru persoane cu dizabilitati. Constructia propusa ( 560 mp) va adaposti urmatoarele functiuni: vestiare pe sexe pentru sportivi si arbitri, cabinet medical, birou, grupuri sanitare pe sexe pentru public si persoane cu dizabilitati, spatiu inchis pentru spectatori VIP, spatii depozitare si camere tehnice.

2. In jurul terenului de fotbal de 105 x 68 de metri propus se vor amenaja: o pista de alergare de 400 metri, o pista de alergare de 100 m liniar, in partea de Nord a terenului de fotbal se va amenaja spatii pentru saritura in inaltime, cu prajina, sarituri in lungime si triplusalt. Terenul de fotbal va fi folosit si pentru jocurile amenajate in partea de sud: aruncarea sulitei, aruncarea discului si ciocanului si aruncarea greutatii.

3. Jocurile vor fi vizionate de pe gradenele amenajate in partea de nord, est si sud a terenului unde sunt amenajate 2548 de locuri pentru spectatori.

4. Pe teren sunt amenajate si 53 de locuri de parcare pentru spectatori, spatiu pentru debarcare autocar si o platforma masmedia.

5. In cadrul amenajarii se propune si un punct de prim ajutor in partea de sud.

6. Circulatia auto este gestionata cu ajutorul barierelor de acces amplasate la intrarile si iesirile carosabile pe teren

7. Iluminatul este asigurat cu ajutorul celor 4 nocturne propuse.
Reabilitarea stadionului,  va contribui la revigorarea si dezvoltarea activitătilor sportive din municipiu si totodata poate sa conducă la cresterea numarului particpanților  la competitii sportive locale, judetene, nationale. Astfel, practicarea sportului contribuie la creşterea nivelului de educatie, de socializare şi a stării de sănătate a cetătenilor municipiului Drobeta Turnu Severin. 

Având în vedere cele expuse anterior, în conformitate cu prevederile:

-
art.5 alin(1) lit. a) și alin.(4)  și art. 7, alin(7) din HG nr 907 din 29 noiembrie 2016 (actualizată) privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice;      

-
art. 41, art.44, art.45 din Legea 273/2006 privind finanțele publice locale, actualizată; 

-
prevederile art. 84, art.129, alin.(1) și alin.(2) lit.(b), alin.(4) lit.(d), art.139 alin.(1) și  alin. (3) lit.(a),  și art. 196, alin.(1) lit. (a) din Codul Administrativ aprobat prin OUG nr.57 din 3 iulie 2019 ,

vă supunem spre analiză, dezbatere si aprobare indicatorii tehnico-economici conform Anexa 1 și devizul general conform Anexa 2, pentru obiectivul de investiții ,,Reabilitare Stadion Angelescu ’’.

Direcția Dezvoltare Locală

Director executiv,

Vâlcu Romulus

Birou Urmărire Investitii și Contracte Lucrări,

Georgescu Camelia

